കുടുംബശ്രീ എഡിഎസുകള്ക്കും അട്ടപ്പാടി ഊരുസമിതികള്ക്കും ഒരുലക്ഷം വീതം റിവോള്വിങ് ഫണ്ട് നല്കുന്നത് കോവിഡ് പ്രതിസന്ധിയില് പെട്ട അയല്ക്കൂട്ടങ്ങളെ സഹായിക്കാന് തിരുവനന്തപുരം: കോവിഡ് പ്രതിസന്ധി അനുഭവിക്കുന്ന അയല്ക്കൂട്ടങ്ങളെ സഹായിക്കുന്നതിനായി കുടുംബശ്രീയുടെ കീഴിലുള്ള 19,489 എഡിഎസുകള്ക്കും അട്ടപ്പാടിയിലെ 133 ഊരുസമിതികള്ക്കും ഒരു ലക്ഷം രൂപ വീതം റിവോള്വിങ് ഫണ്ട് നല്കും. ഇതിനായി ആകെ 196.22 കോടി രൂപ കുടുംബശ്രീക്ക് അനുവദിച്ചു. സര്ക്കാരിന്റെ നൂറുദിന പരിപാടിയില് ഉള്പ്പെടുത്തിയാണു പദ്ധതി നടപ്പാക്കുന്നത്. റിവോള്വിങ് ഫണ്ട് ലഭ്യമാക്കുന്നതിന് അര്ഹതയുള്ള അയല്ക്കൂട്ടങ്ങളെ കണ്ടെത്താന് പ്രത്യേക മാനദണ്ഡങ്ങള് നിഷ്കര്ഷിച്ചിട്ടുണ്ട്. ഇതുപ്രകാരം അയല്ക്കൂട്ടങ്ങളെ കണ്ടെത്തുന്നതിനും എത്ര രൂപ റിവോള്വിങ്ങ് ഫണ്ട് ഇനത്തില് അനുവദിക്കണമെന്ന ശുപാര്ശ അടക്കമുള്ള പ്രപ്പോസല് എഡിഎസുകള് അതത് സിഡിഎസുകള്ക്ക് സമര്പ്പിക്കും. ഓരോ എഡിഎസിനും ഫണ്ട് ഇനത്തില് ലഭിക്കുന്ന ഒരു ലക്ഷം രൂപ അയല്ക്കൂട്ടങ്ങളുടെ വായ്പാ പ്രവര്ത്തനങ്ങള്ക്ക് ഏറെ സഹായകരമാകുമെന്നാണു വിലയിരുത്തല്. അയല്ക്കൂട്ടങ്ങളുടെ വായ്പാ തിരിച്ചടവിന്റെ കൃത്യതയും കാര്യക്ഷമതയും പരിഗണിച്ച് ഒരു അയല്ക്കൂട്ടത്തിനു കുറഞ്ഞത് 10,000 മുതല് 20,000 രൂപ വരെയാണ് എഡിഎസ് അനുവദിക്കുകയെന്നു കുടുംബശ്രീ എക്സിക്യുട്ടീവ് ഡയറക്ടര് പി.ഐ.ശ്രീവിദ്യ അറിയിച്ചു. Stories you may Like